พบ นากใหญ่ขนเรียบ สัตว์หายากใกล้สูญพันธุ์ โผล่เล่นน้ำยกครอบครัว
ไม่เคยเห็นมาหลายสิบปี นากใหญ่ขนเรียบ สัตว์หายากใกล้สูญพันธุ์ โผล่เล่นน้ำยกครอบครัว บริเวณลำคลองน้ำ อุทยานแห่งชาติคลองลานวันที่ 7 มิ.ย. 2563นายสุระชัย โภคะมณี หัวหน้าอุทยานแห่งชาติคลองลาน เปิดเผยว่า สภาพธรรมชาติของผืนป่าคลองลาน ภายหลังกรมอุทยานแห่งชาติ สัตว์ป่า และพันธุ์พืช มีคำสั่งให้ปิดอุทยานแห่งชาติและหน่วยงานในสังกัดสำนักอนุรักษ์สัตว์ป่าที่มีแหล่งศึกษาธรรมชาติและการท่องเที่ยวทั่วประเทศเป็นการชั่วคราว ตั้งแต่วันที่ 25 มี.ค.ที่ผ่านมา เพื่อป้องกันการรวมตัวของประชาชนจากกิจกรรมต่างๆ ซึ่งเป็นมาตรการเฝ้าระวัง ป้องกัน ควบคุมการแพร่ระบาดของเชื้อไวรัสโควิด-19ทั้งนี้ บริเวณพื้นที่ติดต่อคือ อุทยานแห่งชาติแม่วงก์ พบสัตว์ป่าหลากหลายชนิดออกหากินอยู่ใกล้เส้นทางสัญจร บ่งชี้ถึงการฟื้นตัวของธรรมชาติที่ไม่มีมนุษย์รบกวนการดำรงชีพของสัตว์ป่า ถือเป็นภาพที่หาชมยาก ดังนี้1. สัตว์เลี้ยงลูกด้วยนม เช่น ช้างป่า กวางป่า เก้ง ชะนี หมาใน ลิง กระทิง เม่นใหญ่แผงคอยาว2. สัตว์ปีก เช่น นกกก นกแก๊ก นกเงือกกรามช้าง นกเงือกสีน้ำตาลคอขาว ไก่ฟ้าพญาลอ ไก่ฟ้าหลังขาว ไก่ป่าตุ้มหูขาว รวมถึงนกชนิดอื่นๆ อีกมากมาย3. สัตว์เลื้อยคลาน เช่น ตะกวด งู จิ้งเหลน กิ้งก่าหลายชนิด และนากใหญ่ขนเรียบสำหรับนากใหญ่ขนเรียบ เป็นนากชนิดหนึ่ง จัดเป็นนากชนิดที่ใหญ่ที่สุดที่พบในภูมิภาคเอเชียตะวันออกเฉียงใต้ ตัวผู้มีขนาดใหญ่กว่าตัวเมียมาก มีลักษณะแตกต่างไปจากนากใหญ่ธรรมดา (Lutra lutra) และ นากจมูกขน (L. sumatrana) คือ มีหัวกลม แนวขนบนจมูกเป็นรูปตัววีคว่ำ ขนสั้น หูมีขนาดเล็กและมีลิ้นปิดหูเวลาว่ายน้ำเพื่อไม่ให้น้ำเข้าหู ขนตามลำตัวมีสีน้ำตาลปนสีดำหรือสีน้ำตาลอ่อน บริเวณท้องมีสีอ่อนกว่าบริเวณหลัง หางแบน และมีความยาวประมาณร้อยละ 60 ของลำตัว อุ้งเท้าและนิ้วเท้ามีขนาดใหญ่ มีความยาวลำตัวและหัว 65–75 เซนติเมตร ความยาวหาง 40–45 เซนติเมตร น้ำหนักเต็มที่ 7–11 กิโลกรัมอย่างไรก็ตาม นากใหญ่ขนเรียบ ที่พบในเขตอุทยานแห่งชาติคลองลาน จับภาพโดยกล้องดักถ่ายภาพสัตว์ (Camera Trap) เป็นคลิป ลงมาเล่นน้ำในบริเวณลำคลองน้ำ บริเวณบ้านพักเจ้าหน้าที่อุทยานฯ ใกล้ๆ กับอ่างเก็บน้ำคลองน้ำไหล ในพื้นที่หน่วยพิทักษ์อุทยานแห่งชาติคลองลาน ที่ คล.2 (คลองน้ำไหล) ต.คลองน้ำไหล อ.คลองลาน ซึ่งเป็นภาพที่น่าดูของครอบครัวนากประมาณ 5-6 ตัว ซึ่งไม่เคยเห็นมาหลาย 10 ปีที่ผ่านมาทั้งนี้ ได้สั่งการให้เจ้าหน้าที่พิทักษ์ป่า คอยดูแล พร้อมอนุรักษ์จัดระบบนิเวศให้ใกล้เคียงตามธรรมชาติ ประชากรนาก ถิ่นที่อยู่อาศัย และปัจจัยคุกคาม โดยฟื้นฟูจัดศูนย์อนุรักษ์หรือพิทักษ์ถิ่นกำเนิดของ นากใหญ่ขนเรียบ ที่เป็นสัตว์หายากที่ใกล้จะสูญพันธุ์ต่อไป.
ไม่เคยเห็นมาหลายสิบปี นากใหญ่ขนเรียบ สัตว์หายากใกล้สูญพันธุ์ โผล่เล่นน้ำยกครอบครัว บริเวณลำคลองน้ำ อุทยานแห่งชาติคลองลาน
นากใหญ่ขนเรียบ,สัตว์หายาก,สัตว์ใกล้สูญพันธุ์,อุทยานแห่งชาติคลองลาน,นาก,กำแพงเพชร,ข่าวกำแพงเพชร,ข่าวทั่วไป